ယံဒျာႏ

"ဩဝါဒလစ်ꩻထွော့ တောင်ꩻတောင်ꩻသွော့အမုဲင်-၆"
၁။ အုံခေါ်သွူတဲ့ "သဲင်ꩻထူႏချာ မွိုးဖါတခြိုꩻ-လွူးအီနမ်း"စတဲင်နုဲင်းနဝ်ꩻနဝ်ꩻ "ယံတဝ်း"။
၂။ ကသဲင်ꩻထူႏချာ မွိုးဖါတခြိုꩻအမျိုꩻမျိုꩻနဝ်ꩻ စစနဝ်ꩻကွီနေး၊
အာလဲင်ႏငါႏတဲင် မွိုးဖါဖေႏဒွုမ်တွော့ꩻ ထူႏတခွန်ꩻနေး၊
မွိုးဖါအွဉ်ႏဟောဝ်၊ ထူႏတခွန်ꩻလꩻဒူမ်တဲင်တွော့ꩻ နုဲင်းစွဉ်ႏစွန်၊
"ထူႏနွိုင်ႏနေးစွဉ်ႏ၊ စွော်စွော်ထူႏ ယိန်းအာစွဉ်ႏ"စတဲင်နုဲင်းနဝ်ꩻနဝ်ꩻ "ယံတဝ်း တစိꩻစိꩻ"။
၃။ နမ်းတွမ်ႏနမ်း ထုမ်ႏကျံႏဒျာႏ၊ ထူႏတဝ်းမွိုးဖါတခြိုꩻတမျိုꩻမျိုꩻ-စတဲင်နုဲင်းနဝ်ꩻနဝ်ꩻ "ယံဒျာႏ"။
၄။ "ယွုမ်းအာႏမꩻ-တောႏလမ်း၊ ယူမ်းနမ်းမꩻ-တောႏပါႏ"
ယူႏဒျာႏနုဲင်းနဝ်ꩻတဲင် နေးချာဒျာႏအာႏရဲင်ꩻ ထိုမ်ႏဒျာႏ၊ နမ်းတွမ်ႏနမ်း လုပ်ꩻမာꩻ၊
ကျိုꩻစာꩻဖြေꩻစာဒျာႏ၊ မာꩻယပ်ꩻဖိုတဝ်း မွိုးဖါ၊ "နီဖွိုင်ꩻ-နီစံႏ၊ နီဝန်ႏ-နီပသေ၊
မွိုးဖါထေဖေႏဗာႏတဝ်းထမုဲင်ꩻမုဲင်ꩻ" လူႏချာထဲင်းဒျာႏ မွိုးဖါ-စတဲင်နုဲင်းနဝ်ꩻနဝ်ꩻ "ယိန်းယံငါႏ"။
ဖေႏကထွာဒျာႏ "ယိန်းယံငါႏ"နဝ်ꩻနော။
"ဩဝါဒလစ်ꩻထွော့ ငေါဝ်းလင်္ကာႏအမုဲင်(၆)"
၁။ မွိုးဖါတခြိုꩻ၊ သဲင်ꩻထူႏထိုꩻ၊ ထွာလိုꩻ ညမ်းမွေးဟာ။
၂။ စွန်နေး-ရီမ်ထူႏ၊ ပိုရန်ႏသူႏ၊ ဝွဋ်တူႏ ဗာႏဆုဲင်ꩻချာ။
၃။ ကွီတဝ်း-ဖါမွိုး၊ တစွိုးစွိုး၊ ကွပ်ပွိုး လိုꩻယံထွာ။
၄။ လူႏထဲင်း-ဖါမွိုး၊ အစွိုးစွိုး၊ ကွပ်ပွိုး ယိန်းယံအာ။ဗွေႏဗွန်-ကောဝိဒဩဝါဒလစ်ꩻထွော့တောင်ꩻတောင်ꩻသွော့-၆
အာႏကွိုꩻ